O sală de concerte a fost atacată de teroriști vineri seara, în apropiere de Moscova. Gruparea jihadistă Statul Islmaic este cea care a revendicat atacul. Până în momentul de față s-au înregistrat 115 morți și peste 100 de răniți.
Mai multe state s-au oferit să ajute Rusia în aceste momente grele, iar mesajele au curs pe bandă rulantă. Printre acestea, Maia Sandu și-a prezentat condoleanțele.
"Condoleanțe tuturor familiilor celor decedați în atacul terorist de la Moscova. Moldova condamnă terorismul și orice act de violență împotriva civililor, a oamenilor nevinovați. Conform datelor colectate peste noapte de Ministerul Afacerilor Externe, printre victime nu sunt cetățeni moldoveni. Suntem alături de cei răniți și de toți care au pierdut pe cineva drag în atac", a transmis Maia Sandu, prin intermediul paginii sale de Facebook.